Peliitat oli yllättää sarjakärjen - Itä-Häme.fi
Roope Mäkitalo iski Peliittojen avausmaalin KeuPan puolustajan jaloista. Kuva: Tuomo Seppänen
Puolustuksen nukahdukset suistivat Peliitat takaa-ajajaksi keskiviikkoillan Mestis-kierroksen ottelussa sarjakärki KeuPaa vastaan kotihallissa. Vierailija riistäytyi kahden maalin päähän jo kuuden peliminuutin jälkeen. Jatkossa myös Peliitat keräsi rivinsä kasaan ja tämän jälkeen maaleja tehtiin vuorotahtiin. Pisteet matkasivat Keuruulle lopulta numeroin 4-5(1-3,1-2,2-0).
Ylivoimaisesti sarjaa johtava KeuPa otti numerolliset ohjat ajassa 02.02 ja lisäsi johtoaan 06:15. Kaksi selän helpohkosti livahtanutta kiekkoa kypsytti Peliittojen maalilla aloittaneen Sunin ja torjuntavastuu siirtyi Väliharjulle. Vaihto antoi pontta joukkueelle ja Roope Mäkitalo toi kotijoukkueen maalin päähän ylivoimamaalillaan ajassa 10:54. Kavennuksen syötteli Valtteri Lipiäinen ja kokoonpanoon palannut Severi Lahtinen. KeuPa kaunisteli vielä kertaalleen lukemia erän lopulla.
Peliitat kipusi toisen erän viidennellä minuutilla maalin päähän kun Niko Kivelä sooloili videotarkistuksen perusteella hyväksýtyn maalin. Peliitat pelasi toisessa erässä pirteästi luoden painetta keuruulaispäätyyn. Sarjajohtaja kuitenkin osoitti vaarallisuutensa ja Riku Tiainen yllätti kahdesti Sami Väliharjun.
Peliitat starttasi päätöserään ryminällä ja puolustuskannalle vetäytynyt vierailija hankkiutui alivoimalla ja Peliitat rankaisi illan toisella ylivoimamaalilla ajassa 43:05. Niko Kivelä laukoi pienestä kulmasta Aleksi Ekin esityöstä. Peliitat oli antavampi osapuoli päätöserässä, mutta vauhtiaan heivannut vierailija piti isäntien hyökkääjät poissa tekopaikoilta aina siihen asti, kun Kivelä karkasi Peliittojen pelatessa alivoimalla ja vei maalivahti Lassi Lehtisen kahville sinetöiden hattutemppunsa ajassa 56:32. Sama mies kilautti vielä kertaalleen ylärimaa.
Pitäisikö kellojen siirtelystä luopua? Jäädäänkö kesä- vai talviaikaan? Vastaa kyselyyn!
Kirkoille uusi paloturvaohje syksyn aikana
Tavoitteena vähemmästä enemmän